open-index/open-wikipedia-markdown huggingface dataset:
Ράντογιε Ντόμανοβιτς

Ο **Ράντογιε Ντόμανοβιτς** (σερβικά: *Радоје Домановић*) ήταν σατυρικός συγγραφέας, καθηγητής Σερβικής γλώσσας και λογοτεχνίας, γεννημένος στο χωριό Όβσιστε, κοντά στο Κράγκουγιεβατς της Σερβίας, στις 16 Φεβρουαρίου 1873. Τα παιδικά του χρόνια τα είχε περάσει στο χωριό Ιάρουσιτσε, όπου είχε τελειώσει το δημοτικό σχολειό. Ήταν μαθητής του Γυμνασίου του Κράγκουγιεβατς, και φοιτητής του Πανεπιστημίου του Βελιγραδίου. Ως καθηγητής Σερβικής γλώσσας, λογοτεχνίας και ιστορίας είχε δουλέψει στο Λέσκοβατς, Βράνιε και Πίροτ.

Λόγω των πολιτικών του απόψεων είχε διωχτεί, μετατεθεί, απολυθεί από τη θέση του στο σχολειό. Έγραφε σατιρικά διηγήματα και συνεργαζόταν με αρκετές εφημερίδες. Μετά τη πτώση του καθεστώτος του βασιλιά Σερβίας Αλέξανδρου Ομπρένοβιτς (1903) ξεκινά δική του εφημερίδα «Στράντια» στην οποία εκφράζει τη δυσαρέσκεια του με την έλλειψη αλλαγών από πλευράς καινούριου καθεστώτος.

Ο Ντόμανοβιτς ήταν ο πρώτος σατιρικός διηγητής στην σέρβικη λογοτεχνία ρεαλισμού και ο πιο εξέχον επίσης. Τα σημαντικότερα έργα του είναι:
*Αρχηγός (Вођа), 1901
*Σφραγίδα (Данга), 1899
*Στράντια (Страдија), 1902
*Νεκρή θάλασσα (Мртво море), 1902
*Ο πρίγκιπας Μάρκος δεύτερη φορά ανάμεσα στους Σέρβους (Краљевић Марко по други пут међу Србима), 1901
*Συλλογισμοί ενός απλού  σερβικού βοδιού (Размишљања једног обичног српског вола), 1902
*Κατάργηση πάθους (Укидање страсти), 1898
*Θέατρο στην επαρχία (Позориште у паланци), 1898
*Ψηφίζω τον τυφλό (Гласам за слепце), 1902
*Δεν καταλαβαίνω (Не разумем), 1898

Μερικά από τα διηγήματα του έχουν γίνει και ταινίες, όπως: 
*Η μάχη του Κοσσόβου (Бој на Косову), 1964
*Ο πρίγκιπσς Μάρκος δεύτερη φορά ανάμεσα στους Σέρβους (Краљевић Марко по други пут међу Србима), 1968
*Μια χώρα παράξενη (Чудна земља), 1988
*Τα διηγήματα του Ράντογιε Ντόμανοβιτς (Приповедања Радоја Домановића), 1980

Προς το τέλος της ζωής του είχε μείνει χωρίς αρκετά χρήματα για να ζήσει ή να ασχοληθεί με την εφημερίδα του. Απογοητευμένος άρχισε να πίνει. Πεθαίνει στην ηλικία 35 χρονών, στις 17 Αυγούστου 1908 στο Βελιγράδι.

## Πηγές


## Εξωτερικοί σύνδεσμοι
* 
* Ολοκληρωμένα έργα του Ράντογιε Ντόμανοβιτς 

Κατηγορία:Σέρβοι συγγραφείς
Κατηγορία:Σέρβοι λογοτέχνες
Κατηγορία:Σέρβοι διηγηματογράφοι
Κατηγορία:Σέρβοι δημοσιογράφοι
De Havilland T.K.1

Το **de Havilland T.K.1** ήταν διθέσιο μονοκινητήριο διπλάνο το οποίο αναπτύχθηκε την δεκαετία του 1930 στο Ηνωμένο Βασίλειο, το πρώτο που σχεδίασαν οι φοιτητές του Τεχνικού Σχολείου de Havilland.

## Σχεδιασμός και ανάπτυξη
Τo T.K.1 σχεδιάστηκε και κατασκευάστηκε το 1934 από φοιτητές υπό την επίβλεψη του Marcus Langley στο αεροδρόμιο του Stag Lane. Επρόκειτο για μετατροπή ενός μονοπλάνου de Havilland Swallow Moth σε διπλάνο. Ήταν ένα αεροσκάφος συμβατικής σχεδίασης το οποίο προωθούνταν από κινητήρα  de Havilland Gipsy III των 120&nbsp;hp το οποίο πραγματοποίησε την παρθενική του πτήση τον Ιούνιο του 1934. 

Με χειριστή τον Geoffrey de Havilland πήρε το 1934 την πέμπτη θέση στο Kings Cup Race, φτάνοντας σε ταχύτητα 124,4&nbsp;mph. Πωλήθηκε το 1936 σε ιδιώτη που το χρησιμοποίησε ως μονοθέσιο για μικρό χρονικό διάστημα, ενώ αργότερα διαλύθηκε για σκραπ.

## Παραπομπές


## Βιβλιογραφία

* 
* 

T.K.1
De Havilland T.K.4

Το **de Havilland T.K.4** ήταν μονοκινητήριο αγωνιστικό μονοπλάνο το οποίο αναπτύχθηκε τη δεκαετία του 1930 στο Ηνωμένο Βασίλειο από τους φοιτητές του Τεχνικού Σχολείου de Havilland.

## Σχεδιασμός και ανάπτυξη
Το T.K.4 αναπτύχθηκε από φοιτητές στο αεροδρόμιο Stag Lane το 1937. Στόχος ήταν η κατασκευή του κατά το δυνατόν μικρότερου σε διαστάσεις αεροσκάφους με κινητήρα de Havilland Gipsy Major II των 140&nbsp;hp. Ήταν μονοπλάνο συμβατικής σχεδίασης, με ανασυρομένο σύστημα προσγείωσης και έλικα μεταβλητού βήματος.

Το μοναδικό T.K.4 πραγματοποίησε την παρθενική του πτήση στις 30 Ιουλίου 1937. Πήρε την ένατη θέση στο Kings Cup Race, φτάνοντας σε ταχύτητα 230,5&nbsp;mph. Το αεροσκάφος αυτό συνετρίβη σε θανατηφόρο για τον πιλότο του, R.J. Waight, δυστύχημα την 1η Οκτωβρίου 1937.

## Παραπομπές


## Βιβλιογραφία

* 
* 

T.K.4
Θέμα Μυλάσσης και Μελανουδίου

Το **Θέμα Μυλάσσης και Μελανουδίου** ήταν διοικητική διαίρεση της Βυζαντινής Αυτοκρατορίας, μικρό Θέμα, στην νοτιοδυτική Μικρά Ασία κατά τον 12ο και 13ο αιώνα.

Πρώτη μαρτυρία για το θέμα μαρτυρείται το 1127/1128, και δημιουργήθηκε πιθανότατα λίγο μετά το 1110, είτε από τον Αλέξιο Α΄ Κομνηνό (1081 - 1118), ή από τον γιο και διάδοχό του Ιωάννη Β΄ Κομνηνό (1118-1.143), στην περιοχή που ανέκτησε από τους Σελτζούκους Τούρκους κατά τη διάρκεια της δεκαετίας του 1090. Αρχικά ονομάστηκε *θέμα των Μυλάσων*, έπειτα μετονομάστηκε και μεταφέρθηκε η έδρα του από τα Μύλασσα στην πόλη του Μελανουδίου, άγνωστο που ακριβώς βρισκόταν, νότια της Μιλήτου περίπου ανάμεσα στα 1150 και 1175.

Το θέμα αποτελούσε το μεγαλύτερο μέρος της περιοχής της Καρίας, από τον Μαίανδρο ποταμό, στα βόρεια, έως την κοιλάδα του ποταμού Μορσύνου στα ανατολικά. Η ακτή όμως ανήκε στο Θέμα Κιβυρραιωτών και, μετά την διάλυση του τελευταίου κάποια στιγμή κατά τη διάρκεια της βασιλείας του Μανουήλ Α΄ Κομνηνού (1143-1180), ενώθηκε με τα κοντινά νησιά των Δωδεκανήσων, κυρίως την Κω. Μερικοί από τους δούκες των Μυλάσων και Μελανουδίου φαίνεται να έχουν ασκήσει εξουσία και στην ακτή και τα παράκτια νησιά.

Η περιοχή παρέμεινε στο βυζαντινό έλεγχο έως ότου κατακτήθηκε από τους Τούρκους κατά την αρχή της βασιλείας του Ανδρόνικου Β΄ Παλαιολόγου (1282-1328). Είναι αξιοσημείωτο για τον αριθμό των Βυζαντινών οχυρώσεων που σώζονται, καθώς και για την ακμάζουσα μοναστική κοινότητα στο Όρος Λάτρος.

Το Θέμα υποδιαιρούνταν σε καπετανίκια, γνωστά είναι της Σμύρνης, Αβύδου, Αναίας και Υλλαρίμων

Γνωστοί διοικητές ήταν οι :
* Μιχαήλ Ξηρός, 1127-1129
* Θεόδωρος Πεπανός, 1128-
* Θεόδοτος Καλόθετος, 1259
* Ιωάννης Σελαγίτης, 1262
* Ανδρόνικος Δούκας Άγγελος, -1175
* Ανδρόνικος Καντακουζηνός, 1175-
* Βασίλειος Βατάτζης, 1189
* Μιχαήλ Δούκας, ανάμεσα στα 1190-1195
* Ιωάννης Τζυκής, αρχές 13ου αιώνα
* Ιαννάκιος Γαβράς, 13ος αιώνας

## Παραπομπές


## Πηγές
* 
* 
* Ραγιά, Ευθυμία (2004, Εθνικό και Καποδιστριακό Πανεπιστήμιο Αθηνών (ΕΚΠΑ)), Η κοιλάδα του Μαιάνδρου (7ος-13ος αι.): γεωγραφία και ιστορία

Κατηγορία:Θέματα της Βυζαντινής Αυτοκρατορίας
Κατηγορία:Αυτοκρατορία της Νίκαιας
NGC 2997

Ο **[[Νέος Γενικός Κατάλογος|NGC]] 2997** είναι σπειροειδής γαλαξίας στον αστερισμό Αντλία. Απέχει περίπου 40 εκατομμύρια έτη φωτός. Σε αυτήν την απόσταση η διάμετρός του υπολογζίεται σε 140.000 έτη φωτός. Ο NGC 2997 έχει δύο κύριους σπειροειδείς βραχίονες οι οποίοι είναι καλά καθορισμένοι (μεγάλου σχεδίου, grand design), και φτάνουν μέχρι τον πυρήνα του γαλαξία. Στους βραχίονες υπάρχουν περιοχές ΗΙΙ, όπου γεννιόνται νέα άστρα. Ένα ιδιαίτερο χαρακτηριστικό του NGC 2997 είναι η ύπαρξη ενός δακτυλίου με «θερμά σημεία» (μάλλον περιοχές ΗΙΙ) γύρω από τον πυρήνα. Αυτός ο δακτύλιος έχει διάμετρο 570 παρσέκ και πλάτος 55.

Τον ανακάλυψε ο Ουίλιαμ Χέρσελ το 1793. Στον NGC 2997 έχουν παρατηρηθεί δύο σουπερνόβα, οι SN 2003jg και SN 2008eh.

Ο NGC 2997 είναι ο κύριος γαλαξίας μιας μικρής, χαλαρής ομάδας γαλαξιών, η οποία ονομάζεται ομάδα NGC 2997 και ανήκει στο Τοπικό Υπερσμήνος.

## Παραπομπές


## Αναφορές

## Εξωτερικοί σύνδεσμοι
* 

κατηγορία:Αντλία (αστερισμός)
κατηγορία:Σπειροειδείς γαλαξίες
2997
27978
Θέμα Μαιάνδρου

Το **Θέμα Μαιάνδρου** ήταν διοικητική διαίρεση της Βυζαντινής Αυτοκρατορίας, μικρό Θέμα, στην νοτιοδυτική Μικρά Ασία και στην κοιλάδα του Μαιάνδρου ποταμού κατά τον 12ο και 13ο αιώνα. Πρωτεύουσα του θέματος ήταν η Αντιόχεια, το σημερινό Αϊδίνιο της Τουρκίας.

Το θέμα περιελάμβανε κυρίως το δέλτα του ποταμού Μαιάνδρου και περίπου την έκταση ανάμεσα στην Πριήνη και τη Μίλητο. Δημιουργήθηκε στα μέσα του 12ου αιώνα και στις αρχές του 13ου αιώνα έπαψε να είναι ξεχωριστό θέμα ενώ διοικούνταν από στρατοπεδάρχη. Αναφέρεται και το 1198 σε χρυσόβουλο του Αλέξιου Β΄ Κομνηνού περί παραχωρήσεως εμπορικών προνομίων στους Ενετούς, που αναφέρει τις περιοχές κι επαρχίες του κράτους. 

Γνωστοί διοικητές του :
* Θεοφάνης13ος αιώνας

## Παραπομπές


## Πηγές
* Ραγιά, Ευθυμία (2004, Εθνικό και Καποδιστριακό Πανεπιστήμιο Αθηνών (ΕΚΠΑ)): «Η κοιλάδα του Μαιάνδρου (7ος-13ος αι.): γεωγραφία και ιστορία»

Κατηγορία:Θέματα της Βυζαντινής Αυτοκρατορίας
Κατηγορία:Αυτοκρατορία της Νίκαιας
Θέμα Φιλαδέλφειας

Το **Θέμα Φιλαδέλφειας** ήταν διοικητική διαίρεση της Βυζαντινής Αυτοκρατορίας, μικρό Θέμα, στη Μικρά Ασία κατά τον 12ο αιώνα. Το θέμα περιελάμβανε τη Φιλαδέλφεια και τη γύρω περιοχή, αποτέλεσε και εδαφική διαίρεση της Αυτοκρατορίας της Νίκαιας.

Στις αρχές του 12ου αιώνα αναφέρεται ήδη η στρατιωτική περιφέρεια της Φιλαδέλφειας και Κελβιανών. Δημιουργήθηκε στα μέσα του 12ου αιώνα και μέχρι τα τέλη του ίδιου αιώνα έπαψε να είναι ξεχωριστό θέμα. Η Άννα Κομνηνή στην *Αλεξιάδα* αναφέρει διοικητή της Φιλαδέλφειας τον Κωνσταντίνο Γαβρά. Στα τέλη του 13ου αιώνα η Φιλαδέλφεια έπεσε οριστικά στα χέρια των Τούρκων.

## Παραπομπές


## Πηγές
* Ραγιά, Ευθυμία (2004, Εθνικό και Καποδιστριακό Πανεπιστήμιο Αθηνών (ΕΚΠΑ)), Η κοιλάδα του Μαιάνδρου (7ος-13ος αι.): γεωγραφία και ιστορία

Κατηγορία:Θέματα της Βυζαντινής Αυτοκρατορίας
Κατηγορία:Αυτοκρατορία της Νίκαιας
NGC 2442

[thumb|250px|Ο NGC 2442 από το [ESO.]]
Ο **[[Νέος Γενικός Κατάλογος|NGC]] 2442** ή **NGC 2443** (γνωστός και ως *γαλαξίας τσιγκέλι*) είναι σπειροειδής γαλαξίας ενδιάμεσης μορφολογίας στον αστερισμό Ιχθύς Ιπτάμενος, του οποίου το ιδιαίτερο χαρακτηριστικό είναι οι ασσύμετροι βραχίονες, πιθανώς αποτελέσμα της αλληλεπίδρασής του με κάποιον άλλο γαλαξία. Απέχει περίπου 55 εκατομμύρια έτη φωτός και πιθανόν να είναι μέλος μιας χαλαρής ομάδας γαλαξιών. Τον ανακάλυψε ο Τζον Χέρσελ το 1834. Η καταχώρηση NGC 2443 αφορά το βορειοανατολικό τμήμα του γαλαξία. Στον γαλαξία έχουν παρατηρηθεί δύο σουπερνόβα, οι SN 1999ga και SN 2015 F, τύπου Ια ο οποίος έφτασε σε φαινόμενο μέγεθος +12,9.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ιχθύς Ιπτάμενος
Κατηγορία:Σπειροειδείς γαλαξίες
2442
Κατηγορία:Ιδιόμορφοι γαλαξίες
21373
Θέμα Χόζανον

Το **Θέμα Χόζανον** ήταν διοικητική διαίρεση της Βυζαντινής Αυτοκρατορίας, μικρό Θέμα, από τα λεγόμενα "Αρμενιακά θέματα" στην Μικρά Ασία κατά τον 10ο αιώνα. Περιελάμβανε την πόλη Χόζανον και την γύρω περιοχή, έπαψε να υπάρχει μετά την κατάληψη της περιοχής από τους Τουρκομάνους.

## Παραπομπές


## Πηγές
* Constantine VII Porphyrogenitus (Emperor of the East), Immanuel Bekker, Constantinus Porphyrogenitus de thematibus et de administrando imperio

Κατηγορία:Θέματα της Βυζαντινής Αυτοκρατορίας
Λουίζ Νίβελσον

Η **Λουίζ Νίβελσον** (*Луиза Берлявски-Невельсон*, 23 Σεπτεμβρίου 1899 – 17 Απριλίου 1988) ήταν Ουκρανή γλύπτρια με καριέρα στις Ηνωμένες Πολιτείες Αμερικής. Είναι γνωστή για τα μνημειώδη, μονοχρωματικά ξύλινα έργα της σε τοίχους και για τα γλυπτά εξωτερικών χώρων.

## Βιογραφία
Γεννήθηκε στην Ουκρανία και μετανάστευσε με την οικογένειά της στις ΗΠΑ στις αρχές του 20ού αιώνα. Παρακολούθησε καλλιτεχνικά μαθήματα στη Νέα Υόρκη και το 1941 έκανε την πρώτη της ατομική έκθεση. Στα έργα της κυριαρχούν το μαύρο ή το άσπρο. Πήρε μέρος στην 31η Μπιενάλε. Η τέχνη της είχε επιρροές σε φεμινίστριες καλλιτέχνιδες.

## Παραπομπές


## Αναφορές

*Rapaport, Brooke Kamin. *[http://books.google.com/books?id=ZcZjFiQsB1kC&lpg=PP1&dq=%22Louise%20Nevelson%22&pg=PR14#v=onepage&q&f=false The Sculpture of Louise Nevelson: Constructing a Legend]*. New York: Jewish Museum of New York (2007). ISBN 0-300-12172-5

## Επιπλέον βιβλιογραφία
*Busch, Julia M. *A Decade of Sculpture: the New Media in the 1960s*. Philadelphia: The Art Alliance Press (1974). ISBN 0-87982-007-1
*Celant, Germano. *Louise Nevelson*. New York: Skira (2011). ISBN 88-572-0445-6
*Friedman, Martin. *Nevelson: Wood Sculptures, An Exhibition Organized by Walker Art Center*. Boston: E.P. Dutton (1973). ISBN 0-525-47367-X
*Guerrero, Pedro. *Louise Nevelson: Atmospheres and Environments*. Clarkson N. Potter (1988). ISBN 0-517-54054-1
*Herskovic, Marika. *American Abstract Expressionism of the 1950s, An Illustrated Survey.* New York: New York School Press (2004). ISBN 0-9677994-1-4
*Hobbs, Robert C. "Louise Nevelson: A Place That Is an Essence". *Woman's Art Journal*. 1. 1 (1980): 39–43.
*Lisle, Laurie. *Louise Nevelson: A Passionate Life*. Bloomington: IUniverse (2001). ISBN 0-595-19069-3
*MacKown, Diane. *Dawns and Dusks: Taped Conversations With Diana MacKown*. Encore Editions (1980). ISBN 0-684-15895-7
*Thalacker, Donald W. "The Place of Art in the World of Architecture." Chelsea House Publishers, New York, 1980. ISBN 0-87754-098-5.
*Wilson, Laurie. *Louise Nevelson: Iconography and Sources*. New York: Garland Pub. (1981). ISBN 0-8240-3946-7

## Εξωτερικοί σύνδεσμοι

*Επίσημη ιστοσελίδα

Κατηγορία:Αμερικανοί γλύπτες
Μαρί-Αν ντε Λα Τρεμουάλ

Η **Μαρί Αν ντε λα Τρεμουάιγ, Πριγκίπισσα του Ουρσέν** (Marie Anne de La Trémoille, princesse des Ursins, 1642 – 5 Δεκεμβρίου 1722), γνωστή και ως **Μαντάμ ντε Ουρσέν**, ήταν κυρία της ισπανικής αυλής και ευγενής.

## Βιογραφικά στοιχεία

Γεννήθηκε στο Παρίσι το 1642. Ήταν κόρη του δούκα ντε Νουαρμουτιέ και της συζύγου του, Ρενέ Ζιλί Ομπρί.

Διαδραμάτισε σημαίνοντα ρόλο στην ισπανική Αυλή ως διπλωμάτης, κατά τα πρώτα χρόνια της βασιλείας του Φιλίππου Ε΄. Ήρθε σε ρήξη με την Ελισάβετ της Πάρμας και τελικά εκδιώχθηκε από την Ισπανία. Πέθανε στη Ρώμη το 1722.

### Νέρολι
Η Μαντάμ ντε Ουρσέν είναι επίσης γνωστή ως το πρόσωπο που εισήγαγε ως άρωμα το αιθέριο έλαιο της νεραντζιάς, με το οποίο αρωμάτιζε τα γάντια της και έκανε μπάνιο. Έκτοτε το όνομα Νέρολι (η ίδια ήταν πριγκίπισσα της Νέρολα, στο Λάτσιο της Ιταλίας), χρησιμοποιείται για να περιγράψει το άρωμα αυτό.

## Παραπομπές


## Εξωτερικοί σύνδεσμοι

Κατηγορία:Γάλλοι ευγενείς
Κατηγορία:Κυρίες Επί Των Τιμών
Φίλιππος Νίκογλου

Ο **Φίλιππος Νίκογλου** (1871 - 1953) ήταν γιατρός που με τη δράση του συνετέλεσε στην απελευθέρωση της Θεσσαλονίκης το 1912 προτού καταληφθεί από τον βουλγαρικό στρατό.
## Βιογραφία
Γεννήθηκε στη Στενήμαχο (σημερινό Ασένοφγκραντ) της Βόρειας Θράκης (τότε Ανατ.Ρωμυλία). Σπούδασε ιατρική στη Ζαρίφεια Σχολή της Φιλιππούπολης (σημερινό Πλόβντιβ) και μετεκπαιδεύτηκε στη Γερμανία. Εργάστηκε ως χειρουργός στη Σόφια και ήταν υπίατρος στο βουλγαρικό στρατό το 1912. Όταν έμαθε για τα σχέδια των Βουλγάρων να καταλάβουν τη Θεσσαλονίκη, μετέφερε την πληροφορία αυτή μυστικά στον πράκτορα της Ελλάδας Σουλιώτη Νικολαΐδη και ο τελευταίος ειδοποίησε τον Ελευθέριο Βενιζέλο ότι ήταν επιτακτική ανάγκη να κατευθυνθούν τα ελληνικά στρατεύματα προς τη Θεσσαλονίκη. Έτσι, η Θεσσαλονίκη απελευθερώθηκε από τον ελληνικό στρατό στις 26 Οκτωβρίου 1912.

Ο Νίκογλου κηρύχθηκε εχθρός από τους Βουλγάρους και κατέφυγε το 1913 στη συμπρωτεύουσα. Για τη δράση του παρασημοφορήθηκε σε ηλικία 79 ετών. Ο Δήμος Θεσσαλονίκης έδωσε σε δρόμο της πόλης το όνομα του Νίκογλου.
 
Γιος του ήταν ο νομάρχης Στέφανος Νίκογλου.
## Έργα
*"Το χρονικό της καταλήψεως της Θεσσαλονίκης από τον ελληνικό  στρατό την 26/10/1912»" (1953)
## Πηγές


Κατηγορία:Έλληνες στρατιωτικοί γιατροί
Κατηγορία:Βαλκανικοί Πόλεμοι
Κατηγορία:Έλληνες χειρουργοί
Ευάγγελος Σακελλάρης

Ο **Βαγγέλης Σακελλάρης** (1919 - 28 Σεπτεμβρίου 2014) ήταν Έλληνας δημοσιογράφος, ο οποίος υπηρέτησε ως βουλευτής με την Αριστερά.

## Σταδιοδρομία
Γεννήθηκε στο  Μαυρίλο Φθιώτιδας και σπούδασε νομικά στην Θεσσαλονίκη. Από τα φοιτητικά του χρόνια ανέπτυξε αντιστασιακή δράση και υπέστη διάφορες διώξεις, καθώς ήταν στέλεχος του ΚΚΕ.
Εξελέγη βουλευτής με την ΕΔΑ στην εκλογική περιφέρεια Λάρισας στις εκλογές του 1961, του 1963 και του 1964. Μετά το 1968, έγινε μέλος του ΚΚΕ Εσωτερικού.

Απεβίωσε τον Σεπτέμβριο του 2014 σε ηλικία 95 ετών.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Λάρισας
Κατηγορία:Έλληνες αντιστασιακοί
Κωνσταντίνος Νιαβής

Ο **Κωνσταντίνος Νιαβής** (1920-1997) ήταν Έλληνας καθηγητής της γεωπονικής. Από το 1973 ως το 1974 ήταν πρύτανης του Γεωπονικού Πανεπιστημίου Αθηνών.

## Σταδιοδρομία
Γεννήθηκε στο Μεσολόγγι το 1920 και σπούδασε πρώτα στο ΑΠΘ και έπειτα Χημεία στο Πανεπιστήμιο Αθηνών, το 1950. Τον Δεκέμβριο του 1944 δύο αδερφοί του δολοφονήθηκαν. Έπειτα από τον πρόωρο θάνατο του πρύτανη Κουτσομητόπουλου στις 23 Νοεμβρίου 1955, ο Νιαβής τον διαδέχθηκε ως υφηγητής και το 1959 ως καθηγητής στην έδρα της Γεωπονοδασολογική Σχολή του ΑΠΘ. Το 1980 παραιτήθηκε από πρόεδρος του ΔΙΚΑΤΣΑ, διαφωνώντας με την κυβέρνηση.

Ο Κωνσταντίνος Νιαβής απεβίωσε το 1997 και κηδεύτηκε από τον ιερό ναό Αγίας Άννης Κηφισιάς στις 8 Μαΐου.

## Παραπομπές


Κατηγορία:Έλληνες γεωπόνοι
Κατηγορία:Καθηγητές Γεωπονικού Πανεπιστημίου Αθηνών
Γ.Α.Σ. Κιλκίς (χειροσφαίριση)

Το **τμήμα χειροσφαίρισης του Γ.Α.Σ. Κιλκίς** ιδρύθηκε το 1980 και είναι το πιο επιτυχημένο τμήμα του Γ.Α.Σ. Κιλκίς. Είναι μία από τις ιστορικές ομάδες του αθλήματος με διακρίσεις και τίτλους στην Ελλάδα και αξιόλογη αντιπροσώπευση στα ευρωπαϊκά σαλόνια, έχοντας συμπληρώσει 43 αγώνες και έχοντας βρεθεί δύο φορές στα προημιτελικά του Τσάλεντζ Καπ κατά τις περιόδους 2001-02 και 2003-04. Την περίοδο 2014-15 τερμάτισε στην 11η θέση της Α1, μετά από τα μπαράζ με την ΧΑΝΘ, χάνοντας 2-0 στη σειρά των παιχνιδιών και υποβιβάστηκε στην Α2 κατηγορία.

## Ιστορία
Ο ΓΑΣ Κιλκίς λίγα χρόνια αργότερα από την ίδρυσή του, προβιβάστηκε στην Handball Premier/A1 και την περίοδο 1993-94 τερμάτισε στην 2η θέση του πρωταθλήματος.Το 2000 συμμετείχε στον τελικό του πρωταθλήματος και συνολικά έχει τερματίσει στην 2η θέση, τρεις φορές, τις χρονιές 1994, 2000 και 2008. Έχει κερδίσει ένα Κύπελλο Ελλάδος το 2004 και έχει βρεθεί σε τελικό κυπέλλου ακόμα δύο φορές (1999,2005). Την περασμένη περίοδο κατετάγη στην ενδέκατη θέση και υποβιβάστηκε στην Α2. Το τμήμα διαθέτει και υποδομές, δύο εξ αυτών, οι κάτω των 16 σε αγόρια και κορίτσια κέρδισαν το πρωτάθλημα το 1990. 

### Τελευταίες περίοδοι

## Επιτυχίες
* **[[Κύπελλο Ελλάδος χειροσφαίρισης ανδρών|Κύπελλο Ελλάδας]]**
** **Κυπελλούχος** (1): **2004**
** Φιναλίστ (2): 1999, 2005
** Final-4 (1): 2026
* **[[Πρωτάθλημα Ελλάδας χειροσφαίρισης ανδρών|Handball Premier]]**
** Φιναλίστ (3): 1994, 2000, 2008
* **Πρωταθλητής Ευρώπης Μπιτς χάντμπολ**: 2016 

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Κιλκίς
Κατηγορία:Ιδρύσεις αθλητικών συλλόγων το 1980
Κατηγορία:Ελληνικοί σύλλογοι χειροσφαίρισης
Σαξ-Γκότα-Άλτενμπουργκ

Το **Σαξ-Γκότα-Άλτενμπουργκ** () ήταν δουκάτο το οποίο κυβερνιόταν από τον Ερνεστινό κλάδο του Οίκου των Βέττιν στην σημερινή Θουριγγία της Γερμανίας.

Ιδρύθηκε επισήμως το 1672, όταν ο Φρειδερίκος-Γουλιέλμος Γ΄, ύστατος Δούκας του Σαξ-Άλτενμπουργκ, απεβίωσε και ο Ερνέστος Α΄, Δούκας του Σαξ-Γκότα (ο οποίος είχε νυμφευθεί την εξαδέλφη του Φρειδερίκου Γουλιέλμου, Ελισάβετ-Σοφία), κληρονόμησε το μεγαλύτερο τμήμα των εδαφών του. Ήταν ιδιαιτέρως συχνό φαινόμενο στα Ερνεστινά δουκάτα να ενώνονται και να διαιρούνται και, ως εκ τούτου, το ηνωμένο δουκάτο του Ερνέστου διαιρέθηκε εκ νέου μετά τον θάνατό του το 1675, ενώ το Δουκάτο του Σαξ-Γκότα-Άλτενμπουργκ ιδρύθηκε επισήμως το 1680 με την ολοκλήρωση της διαίρεσης αυτής και την άνοδο στον θρόνο του μεγαλύτερου υιού του, Φρειδερίκου, με την διαίρεση αυτή να επικεντρώνεται στις πόλεις του Γκότα και του Άλτενμπουργκ.

Η κατοικία του Φρειδερίκου παρέμεινε στο Κάστρο Φρίντενσταϊν στην Γκότα. Εξασφάλισε σε σημαντικό βαθμό τις κτήσεις της οικογένειάς του με την καθιέρωση του συστήματος της πρωτοτοκίας το 1685. Ωστόσο, όταν οι ύστατοι δούκες, Αιμίλιος-Αύγουστος και ο αδερφός του, Φρειδερίκος Δ΄ απεβίωσαν χωρίς να έχουν αποκτήσει αρσενικούς διαδόχους, ο οίκος του *Σαξ-Γκότα και Άλτενμπουργκ* αφανίστηκε το 1825 και διαμάχες ξέσπασαν μεταξύ των τριών εναπομεινάντων Ερνεστινών δυναστειών αναφορικά με το θέμα της διαδοχής.

Ως αποτέλεσμα δικαστικής απόφασης που ελήφθη από τον Βασιλιά Φρειδερίκο-Αύγουστο Α΄ της Σαξωνίας το 1826, τα Ερνεστινά δουκάτα αναδιοργανώθηκαν και το Σαξ-Γκότα-Άλτενμπουργκ διαιρέθηκε εκ νέου: 
*το Σαξ-Γκότα μεταβιβάστηκε στο Δουκάτο του Σαξ-Κόμπουργκ-Σάαλφελντ, το οποίο με την σειρά του υποχρεώθηκε να μεταβιβάσει το Σαξ-Σάαλφελντ στο Σαξ-Μάινινγκεν. Τα εδάφη αποτέλεσαν το νεοϊδρυθέν Δουκάτο του Σαξ-Κόμπουργκ και Γκότα.
*το Σαξ-Άλτενμπουργκ παραχωρήθηκε στον Δούκα του Σαξ-Χίλντμπουργκχαουζεν, ο οποίος με την σειρά του μεταβίβασε τα εδάφη του στο Σαξ-Μάινινγκεν και χρησιμοποίησε εκ νέου τον τίτλο του Δούκα του Σαξ-Άλτενμπουργκ.

Μετά την κατάργηση των γερμανικών μοναρχιών στην διάρκεια της Γερμανικής Επανάστασης του 1918–1919, το σύνολο των πρώην δουκάτων κατέστη τμήμα του νεοϊδρυθέντος κράτους της Θουριγγίας το 1920.

## Δούκες του Σαξ-Γκότα-Άλτενμπουργκ
* Ερνέστος Α΄ *ο Ευσεβής* (1640–1675), *κληρονόμησε το Σαξ-Άλτενμπουργκ το 1675*
* Φρειδερίκος Α΄ (1675–1691), *υιός του προηγούμενου και πρώτος φέρων τον τίτλο του *'Δούκα του Σαξ-Γκότα-Άλτενμπουργκ*' *
* Φρειδερίκος Β΄ (1691–1732), *υιός*
* Φρειδερίκος Γ΄ (1732–1772), *υιός*
* Ερνέστος Β΄ (1772–1804), *υιός*
* Αιμίλιος-Αύγουστος (1804–1822), *υιός*
** Φρειδερίκος Δ΄ (1822–1825), *αδερφός*, αφανισμός δυναστείας.
Διαμοιρασμός μεταξύ των δουκών του Σαξ-Κόμπουργκ-Σάαλφελντ και του Σαξ-Χίλντμπουργκχαουζεν

## Πηγή
* Handbook of Imperial Germany AuthorHouse, 1 Σεπτεμβρίου 2009, σελ. 87

Κατηγορία:Κρατίδια της Αγίας Ρωμαϊκής Αυτοκρατορίας
Κατηγορία:Κρατίδια της Συνομοσπονδίας του Ρήνου
Κατηγορία:Κρατίδια της Γερμανικής Συνομοσπονδίας
Γκοτα-Αλτενμπουργκ

Κατηγορία:Οίκος του Βέττιν
Κατηγορία:Ιστορία της Θουριγγίας
Κατηγορία:Άλτενμπουργκ

Σαξ Γκοτα
Γεώργιος ο Αιτωλός

Ο **Γεώργιος ο Αιτωλός** (1525 - 1580) ήταν Έλληνας λόγιος.

## Βίος
Ο Γεώργιος ο Αιτωλός γεννήθηκε στο Απόκουρο κοντά στο Θέρμο της Αιτωλίας. Στα νεανικά του χρόνια πήγε στην Κωνσταντινούπολη, όπου έλαβε τη βασική του εκπαίδευση. Αργότερα, γύρω στα 1527, πήγε στη Βενετία για να σπουδάσει θεωρητικές επιστήμες. Στην Ελλάδα επέστρεψε μάλλον κατά το 1550. Ήταν παντρεμένος και πατέρας παιδιών, όπως πληροφορούμαστε από το έργο *Turcograecia* (1584) του Μαρτίνου Κρούσιου. Από το ίδιο έργο πληροφορούμαστε πως ανήκε στους πατριαρχικούς κύκλους της Κωνσταντινούπολης και έχαιρε εκτίμησης από τους συγχρόνους του για την μόρφωσή του, όπως από τον Κύπριο Ιωάννη Βιναφέα και τον Δαμασκηνό Στουδίτη. Όμως η μόρφωσή του προκαλούσε και τον φθόνο άλλων εντός του Πατριαρχείου, όπως του Θεοδόσιου Ζυγομαλά και Εμμανουήλ Τζεζεπά. Η έρευνα δεν έχει καταλήξει σε ασφαλή συμπεράσματα αν ο Γεώργιος ο Αιτωλός ήταν δάσκαλος στην Πατριαρχική Σχολή της Κωνσταντινούπολης, όπως υποστηρίζει ο Μανουήλ Γεδεών ή όχι, όπως υποστηρίζει ο Ματθαίος Παρανίκας. Πέθανε το 1580 στην Κόρινθο, όπου είχε εγκατασταθεί και δίδασκε για σύντομο χρονικό διάστημα.

### Η ανακάλυψη του Γεώργιου Αιτωλού
Ο Γεώργιος ο Αιτωλός παρέμενε άγνωστος μέχρι το 1880,οπότε ο Σπυρίδων Λάμπρος ερευνώντας έναν κατάλογο των μοναστηριακών βιβλίων στο Άγιο Όρος, βρήκε στον 152 Κώδικα της Μονής Ιβήρων, γραμμένο τον 16ο αιώνα,ποιητικά έργα του Γεωργίου.

## Συγγραφικό έργο
Ο Γεώργιος ο Αιτωλός υπήρξε ποιητής, συγγραφέας και κωδικογράφος. Εξακριβωμένοι ιδιόχειρες κώδικές του είναι οι: Κώδικας 130 της Μονή Παντοκράτορα του Αγίου Όρους και ο κώδικας Ε9 Ιnt. της Αμβροσιανής Βιβλιοθήκης.

Έργο παιδευτικού χαρακτήρα με κυριότερο τη μεταφορά σε έμμετρο νεοελληνικό λόγο μύθων του Αισώπου και του Βαβρία. Μετέφρασε 144 μύθους σε στίχους. Από αυτούς οι του Γουρουνιού, Βοτάνου, Μεθυστού και Μοσχαριού είναι δικής του έμπνευσης, οι άλλοι 140 είναι παραφράσεις των μύθων του Αισώπου. Επίσης έγραψε σε δημώδη γλώσσα πονήματα εγκωμιαστικά για σημαντικά πρόσωπα της εποχής του.

Αναλυτικότερα τα έργα του είναι: 
*Ερμηνεία εις το *Φως ιλαρόν*
*Έμμετρος απόδοσις Μύθων του Αισώπου
*Ρίμα προς ευγενέστατον και τετιμημένον άρχοντα Μιχαήλ τον Καντακουζηνόν
*Ρίμα προς τον ευγενέστατον και τετιμημένον άρχοντα Ανδρόνικον Καντακουζηνόν
*Διάλογος του βοεβόντα Πέτρου μετά της μητρός Μύρτζενας και του Πατριάρχου Ιωάσαφ Β'
*Τρία ειρωολογεία εις αρχαίαν γλώσσαν, αφιερούμενα εις τον Θεσσαλονίκης Ιωάσαφ τον Αργυρόπουλον
*Επιστολαί δύο αρχονολόγητοι φιλοφρονητικαί προς τον Μεθύμνης Ιππόλυτον.

## Παραπομπές


## Πηγές
*Γιάννης Καρύτσας, «Γεώργιος ο Αιτωλός (1525-1580). Ένας λόγιος του πρώιμου νεοελληνικού διαφωτισμού», *Τα Αιτωλικά*, τχ.9 (Σεπτέμβριος-Δεκέμβριος 2007), σελ. 117-128.
*Τάσος Γριτσόπουλος, «Πρώτη περίοδος λειτουργίας της Πατριαρχικής Σχολής Κωνσταντινούπολης», *Επετηρίς Εταιρείας Βυζαντινών Σπουδών*, τομ. 34 (1965), σελ. 222-297.

## Εξωτερικοί σύνδεσμοι
*Νέος Έλλην Αίσωπος, μελέτη του Σπυρίδωνος Λάμπρου για τον Γεώργιο Αιτωλό στο *Ημερολόγιον Σκόκου* του 1888.

Κατηγορία:Έλληνες λόγιοι του 16ου αιώνα
Αντρέϊ Ζέκοφ

Ο **Αντρέϊ Ζέκοφ** (γεννημένος στις 12 Μαρτίου 1980) είναι Βούλγαρος διεθνής πετοσφαιριστής. Έχει ύψος 190εκ και αγωνίζεται στη θέση του πασαδόρου.

## Καριέρα
Ο Αντρέϊ Ζέκοφ υπέγραψε το πρώτο του επαγγελματικό συμβόλαιο με την τοπική Λέφσκι. Στην βουλγαρική ομάδα παρέμεινε μέχρι το 2006 έχοντας καταφέρει να κατακτήσει τρία εγχώρια πρωταθλήματα και δύο κύπελλα. Οι εμφανίσεις του με την ομάδα της Λέφσκι του άνοιξαν τον δρόμο για την εθνική ομάδα πετοσφαίρισης της χώρας του.

Το 2006 βρέθηκε στη Ρωσία για λογαριασμό της Ούραλ Ούφα, στην οποία παρέμεινε για ένα χρόνο. Το 2007 ταξίδεψε στην Ελλάδα για λογαριασμό της ΕΑ Πατρών, στην οποία παρέμεινε για σχεδόν τρία χρόνια. Το 2010 πραγματοποίησε ένα σύντομο πέρασμα από τον Ολυμπιακό Πειραιώς, ενώ στη συνέχεια μεταπήδησε στην Τουρκία και την Γαλατασαράϊ.

Την περίοδο 2011-12 αγωνίστηκε με τα χρώματα της ιταλικής Κόπρα Βόλει, ενώ μετά το τέλος της συγκεκριμένης περιόδου αποφάσισε να σταματήσει την καριέρα του για ένα χρόνο, για προσωπικούς λόγους. 

Το 2013 επέστρεψε στην ενεργό δράση και υπέγραψε επαγγελματικο συμβόλαιο με την Τόμις Κονστάντα, ομάδα της Ρουμανίας, στην οποία παραμένει μέχρι σήμερα.

## Διεθνείς συμμετοχές
Ο Αντρέϊ Ζέκοφ ήταν διεθνής με την εθνική ομάδα πετοσφαίρισης της Βουλγαρίας από το 2004 έχοντας σημαντικές παραστάσεις από μεγάλες διοργανώσεις. Έχει κατακτήσει τρία χάλκινα μετάλλια σε δύο Παγκόσμια (2006 και 2007) και ένα Ευρωπαϊκό Πρωτάθλημα (2009).

## Τίτλοι
* 3 Πρωταθλήματα Βουλγαρίας: 2004, 2005, 2006
* 2 Κύπελλα Βουλγαρίας: 2005, 2006

## Πηγές
* Τέλος ο Ζέκοφ
* Το προφίλ του Ζέκοφ
* Σταματάει το βόλει για ένα χρόνο ο Ζέκοφ 

Κατηγορία:Βούλγαροι πετοσφαιριστές
Κατηγορία:Πετοσφαιριστές ΟΣΦΠ
Κράσιμιρ Γκαϊντάρσκι

Ο **Κράσιμιρ Γκαϊντάρσκι** (γεννημένος στις 23 Φεβρουαρίου 1983) είναι Βούλγαρος παλαίμαχος διεθνής πετοσφαιριστής. Έχει ύψος 204εκ και αγωνιζόταν στη θέση του κεντρικού.

## Καριέρα
Ο Κράσιμιρ Γκαϊντάρσκι υπέγραψε το πρώτο του επαγγελματικό συμβόλαιο με τη Λέφσκι Σόφιας, ομάδα της Βουλγαρίας. Στην Λέφσκι παρέμεινε μέχρι το 2007 έχοντας καταφέρει να κατακτήσει πέντε πρωταθλήματα Βουλγαρίας (2002, 2003, 2004, 2005, 2006) και τρία κύπελλα (2003, 2005, 2006).

Το 2007 αποφάσισε να συνεχίσει την καριέρα του εκτός Βουλγαρίας και βρέθηκε στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για δύο χρόνια έχοντας καταφέρει να κατακτήσει το εγχώριο νταμπλ του 2009.

Το 2009 ταξίδεψε στη Γερμανία για λογαριασμό της SCC Βερολίνου, στην οποία παρέμεινε για λίγους μόνο μήνες, καθώς μέσα στο 2010 μετεγγράφη στην ρωσική Νιεφτγιάνικ Αρινμπούρκ. Το 2011 βρέθηκε στο Ιράν για λογαριασμό της Καλέ Αμόλ.

Το 2012 επέστρεψε στη Βουλγαρία και την Λέφσκι Σόφιας, ωστόσο το 2013 μετεγγράφη στην τοπική Γκάμπροβο, η οποία αποτέλεσε και την τελευταία ομάδα της επαγγελματικής του καριέρας.

## Διεθνείς συμμετοχές
Ο Κράσιμιρ Γκαϊντάρσκι ήταν διεθνής με την εθνική ομάδα πετοσφαίρισης της Βουλγαρίας από το 2003 και μέχρι το 2011, έχοντας πραγματοποιήσει περισσότερες από 50 συμμετοχές. Επίσης, έχει κατακτήσει σε διεθνείς διοργανώσεις δύο χάλκινα μετάλλια.

## Τίτλοι
* 5 Πρωταθλήματα Βουλγαρίας: 2002, 2003, 2004, 2005, 2006
* 3 Κύπελλα Βουλγαρίας: 2003, 2005, 2006
* 1 Πρωτάθλημα Ελλάδας: 2009
* 1 Κύπελλο Ελλάδας: 2009

## Πηγές
* Το προφίλ του Γκαϊντάρσκι
* Το βιογραφικό του Γκαϊντάρσκι

Κατηγορία:Βούλγαροι πετοσφαιριστές
Κατηγορία:Πετοσφαιριστές ΟΣΦΠ
Στρατηγίς Κάμας

Η **Στρατηγίς Κάμας**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Άγνωστο ακριβώς που βρισκόταν και τα όρια της, ταυτίζεται είτε με την τούρμα Κάμαχα ή το Φρούριο Κάμεια του Θέματος Μεσοποταμίας και υπήρχε κατά τον 10ο και 11ο αιώνα. Γνωστός είναι ένας στρατηγός-διοικητής του Θέματος ο Νικήτας.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Σαμ Μούλντροου

Ο **Σαμ Μούλντροου**, γεννημένος στις 8 Ιουνίου 1988 στο Φλόρενς της Νότιας Καρολίνας, είναι Αμερικανός καλαθοσφαιριστής, ο οποίος αγωνίζεται στην θέση του πάουερ φόργουορντ.

## Καριέρα
Ο Μούλντροου ξεκίνησε να αγωνίζεται στα 19 του χρόνια με την ομάδα του κολεγίου της Νότιας Καρολίνας, αποφοιτώντας το 2011, χρονιά κατά την οποία αναδείχθηκε κορυφαίος αμυντικός της περιφέρειας στην οποία αγωνιζόταν.

Την σεζόν 2011-2012, φόρεσε την φανέλα του Άρη, πετυχαίνοντας 154 πόντους σε 24 αγώνες, καταλαμβάνοντας την έβδομη θέση του ελληνικού πρωταθλήματος.

Την επόμενη χρονιά, αγωνίστηκε στην ουκρανική Ντνίπρο Αζότ, από την οποία αποχώρησε τον Μάρτιο, ολοκληρώνοντας την σεζόν στην λιθουανική Πιένο Ζβέγκζντες. Το καλοκαίρι του 2013 επανήλθε στην Ντνίπρο Αζότ, ενώ το φθινόπωρο του 2014 υπέγραψε στην γαλλική Εβρό Μπάσκετ.

Τον Ιανουάριο του 2015, υπέγραψε στην γερμανική Μπάουναχ της δεύτερης κατηγορίας και ολοκλήρωσε την χρονιά στους Τιτάνες Ντελ Λαϊσί από τον Άγιο Δομίνικο.

Τον Ιούλιο του 2015, υπέγραψε με τον Κεραυνό Στροβόλου από την Κύπρο, αλλά αποχώρησε από την ομάδα στις 28 Σεπτεμβρίου 2015, πριν αγωνιστεί σε παιχνίδι με την κυπριακή ομάδα. Μετά από ένα σύντομο πέρασμα από το Κόσοβο, αγωνίζεται πλέον στο καναδικό NBL με την ομάδα των Ναϊάγκρα Ρίβερ Λάιονς.

## Παραπομπές


## Πηγές
* Sam Muldrow Basketball Player Profile
* Sam Muldrow Player Profile

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ουκρανικών συλλόγων‎‎‎
Κατηγορία:Καλαθοσφαιριστές λιθουανικών συλλόγων‎
Κατηγορία:Καλαθοσφαιριστές γαλλικών συλλόγων‎
Λούκας Ζάρεκ

Ο **Λούκας Ζάρεκ** (γεννημένος στις 22 Φεβρουαρίου 1990) είναι Πολωνός επαγγελματίας πετοσφαιριστής. Έχει ύψος 200εκ και αγωνίζεται στη θέση του διαγώνιου αλλά και του ακραίου.

## Καριέρα
Αν και γεννημένος στην Πολωνία, ο Λούκας Ζάρεκ βρέθηκε από πολύ μικρή ηλικία στην Ελλάδα και στα 17 του εισήχθη στις ακαδημίες του Παναθηναϊκού, στις οποίες παρέμεινε για ένα χρόνο καθώς το 2008 μεταπήδησε στον ΆΡΗ Θεσσαλονίκης.

Το 2009 μετεγγράφη στον ΑΟΝΣ Μίλωνα, ενώ το 2010 μεταπήδησε στον Ολυμπιακό Πειραιώς, με τον οποίο μάλιστα κατέκτησε το εγχώριο νταμπλ του 2011. Μετά το τέλος της αγωνιστικής περιόδου 2010-11, ο Ζάρεκ πήρε μεταγραφή στον Παμβοχαϊκό, στον οποίο ωστόσο παρέμεινε για μόλις ενα χρόνο.

Το 2012 αποφάσισε να επιστρέψει στην Πολωνία και να συνεχίσει την καριέρα του στην τοπική Όλστιν. Επόμενος σταθμός στην καριέρα του αποτέλεσε η γερμανική Μπουλ, ωστόσο το 2014 επέστρεψε για ακόμα μια φορά στην Πολωνία καθώς μετεγγράφη στη Βάρτα Ζαβιέρτσιε.

Στην πολωνική ομάδα παραμένει μέχρι και σήμερα.
 
## Τίτλοι
* 1 Πρωτάθλημα Ελλάδας: 2011
* 1 Κύπελλο Ελλάδας: 2011

## Παραπομπές


## Πηγές
* Στον Ολυμπιακό ο Ζάρεκ
* Στην Όλστιν ο Ζάρεκ
* Παίκτης της Μπουλ ο Ζάρεκ

Κατηγορία:Πολωνοί πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟ
Ντιρσέου Παουλίνο

Ο **Παουλίνο Ντιρσέου** (γεννημένος στις 12 Σεπτεμβρίου 1975) είναι Βραζιλιάνος παλαίμαχος διεθνής πετοσφαιριστής. Έχει ύψος 200εκ και αγωνίζεται στη θέση του διαγώνιου.

## Καριέρα
Ο Παουλίνο Ντιρσέου αγωνίστηκε τα πρώτα 14 χρόνια της καριέρας του σε ομάδες της Βραζιλίας. Συγκεκριμένα, αγωνίστηκε στις: Μότζι Μίριμ (1990-92), Κλουμπ Ρέμο (1992-95), Φλαμένγκο (1995-96), Παπέλ Σουζάνο (1996-99 και 2001-02), Ολίμπικους (1999-00), Εσπόρτε Μπανέσπα (2001), Ουνισούλ Καταρίνα (2002-03) και Ουίζαρντ Σουζάνο (2004).

Το 2004 αποφάσισε να συνεχίσει την καριέρα του στην Ευρώπη και συγκεκριμένα στην Ελλάδα και τον Ολυμπιακό Πειραιώς. Με την ομάδα του Πειραιά κατέκτησε ένα CEV Cup το 2005. 

Στο 2005 ταξίδεψε στο Πουέρτο Ρίκο για λογαριασμό των Κριόγιος ντε Κάγκουας, ενώ μέσα στο ίδιο έτος επέστρεψε στην πατρίδα του για λογαριασμό της Σίμεντ Σάντα Καταρίνα. Το 2006 έκανε ένα ολιγόμηνο πέρασμα από το Πουέρτο Ρίκο για δεύτερη φορά στην καριέρα του αγωνιζόμενος με τους Πλεϊέρος Σαν Χουάν, ενώ στη συνέχεια επέστρεψε στην Ευρώπη και συγκεκριμένα στη Ρωσία, για λογαριασμό της Λοκομοτίβ Μπελγκόροντ.

Το 2007 επέστρεψε και πάλι στη Βραζιλία στην οποία παρέμεινε μέχρι το 2013 αγωνιζόμενος στις Σιμέντ Καταρίνα και Πινιέιρος Σκάι, κι ενώ ενδιάμεσα πραγματοποίησε ένα σύντομο πέρασμά του από την Ελβετική Άρμισβιλ.

Το 2013 ταξίδεψε στο Σουλτανάτο του Ομάν για λογαριασμό της τοπικής Σαχάμ, με την οποία μάλιστα κατέκτησε το εγχώριο πρωτάθλημα. Η ομάδα του Ομάν αποτέλεσε και τον τελευταίο σύλλογο της επαγγελματικής του καριέρας.

## Διεθνείς συμμετοχές
Ο Ντιρσέου Παουλίνο ήταν διεθνής με την εθνική ομάδα πετοσφαίρισης της Βραζιλίας από το 1992 και μέχρι το 2001 πραγματοποιώντας δεκάδες συμμετοχές και κατακτώντας μετάλλια (ένα χρυσό, ένα αργυρό και ένα χάλκινο) σε σπουδαίες διεθνείς διοργανώσεις.

## Τίτλοι
* 1 Κύπελλο Κυπελλούχων: 2005
* 3 Πρωταθλήματα Βραζιλίας: 2006, 2008, 2009
* 1 Κύπελλο Ελβετίας: 2012
* 1 Πρωτάθλημα Ομάν: 2013

## Πηγές
* Χρυσό μετάλλιο με την Εθνική Βραζιλίας ο Ντιρσέου 
* Παίκτης του Ολυμπιακού ο Ντιρσέου

Κατηγορία:Βραζιλιάνοι πετοσφαιριστές
Κατηγορία:Πετοσφαιριστές ΟΣΦΠ
Πάουλο Πίντο

Ο **Πάουλο Αντσιέτα Βελόζο Πίντο** (πορτογαλικά: *Paulo Anchieta Veloso Pinto*), γνωστός πιο απλά και ως **Πάουλο Πίντο** (γεννημένος στις 13 Νοεμβρίου 1976) είναι Βραζιλιάνος επαγγελματίας πετοσφαιριστής. Έχει ύψος 198εκ και αγωνίζεται στη θέση του διαγώνιου.

## Καριέρα
Ο Πάουλο Πίντο αγωνίστηκε τα πρώτα 12 χρόνια της επαγγελματικής του καριέρας σε ομάδες της χώρας του. Συγκεκριμένα αγωνίστηκε στις: Μίνας (1994-98), Τρες Κορασόες (1998-99), Τελεμίγκ Σελουλάρ (1999 και 2004-06), Μπανέσπα (1999-00), Λούπο Ναούτικο (2000-02), Σουζάνο (2002) και Ούνιον Πακ (2002-04).

Το 2006 αποφάσισε να αφήσει για πρώτη φορά στην καριέρα του τη Βραζιλία και να αναζητήσει την τύχη του στην Ευρώπη. Αρχικά βρέθηκε στην Ισπανία για λογαριασμό της Αλμερία, στην οποί παρέμεινε για ένα χρόνο κατακτώντας μάλιστα το Σούπερ Καπ Ισπανίας του 2006.

Την τριετία 2007-10 αγωνίστηκε διαδοχικά στην ιταλική Στιλκάσα Ταβιάνο, στη ρωσική Διναμό Καλίνινγκραντ και στην πολωνική Όλστιν.

Το 2010 επέστρεψε στην Ιταλία καθώς μετεγγράφη στην Γιούρογκρουπ Τζέλα, στην οποία παρέμεινε για περίπου ένα χρόνο. Το 2011 μεταπήδησε στην Ελλάδα για λογαριασμό του Ολυμπιακού Πειραιώς, στον οποίο όμως παρέμεινε για λιγους μόνο μήνες. Στη συνέχεια επέστρεψε στην πατρίδα του και υπέγραψε συμβόλαιο συνεργασίας με την Μόντες Κλάρος.

Το 2013 επέστρεψε στην Ευρώπη με προορισμό τη Ρουμανία, καθώς συμφώνησε με την τοπική Ρέματ Ζαλάου. Στη ρουμανική ομάδα παραμένει μέχρι σήμερα.

## Διεθνείς συμμετοχές
Ο Πάουλο Πίντο ήταν διεθνής με την εθνική ομάδα πετοσφαίρισης της Βραζιλίας από το 1998 έχοντας πραγματοποιήσει στην καριέρα του δεκάδες επίσημες συμμετοχές.

## Τίτλοι
* 1 Πρωτάθλημα Εθνών Νοτίου Αμερικής: 1999
* 1 Σούπερ Καπ Ισπανίας: 2006

## Παραπομπές


## Πηγές
* Παίρνει Πάουλο Πίντο ο Ολυμπιακός
* Τέλος από τον Ολυμπιακό ο Πάουλο Πίντο

Κατηγορία:Πετοσφαιριστές ΟΣΦΠ
Κατηγορία:Βραζιλιάνοι πετοσφαιριστές
Ρόναλντ Χιμένες

Ο **Ρόναλντ Άντερς Χιμένες** (γεννημένος στις 9 Ιανουαρίου 1990) είναι Κολομβιανός διεθνής πετοσφαιριστής. Έχει ύψος 200εκ και αγωνίζεται στη θέση του διαγώνιου.

## Καριέρα
Ο Ρόναλντ Χιμένες ξεκίνησε την καριέρα του στο χώρο της πετοσφαίρισης στην Βαγιεκαουκάνα Ντε Βόλει, τοπική ομάδα της χώρας του. Στη συνέχεια μετεγγράφη στην Παντέρας Ρόχας, στην οποία παρέμεινε μέχρι το 2009. Οι πολύ καλές του εμφανίσεις με τις ομάδες της Κολομβίας τον οδήγησαν μέχρι και την εθνική ομάδα της χώρας του, ενώ μετά το τέλος της αγωνιστικής περιόδου 2008-2009, αποφάσισε να κάνει το βήμα παραπάνω και να αναζητήσει τον επόμενο σταθμό της καριέρας του εκτός Λατινικής Αμερικής.

Τελικώς, ταξίδεψε στη Φινλανδία για λογαριασμό της Ράισιον Λόϊμου, στην οποία παρέμεινε για δύο χρόνια, χωρίς ωστόσο να καταφέρει να κατακτήσει κάποιο τίτλο. Το καλοκαίρι του 2011, ο Χιμένες κατέφτασε στην Ελλάδα για λογαριασμό του τότε νταμπλούχου Ολυμπιακού Πειραιώς, ωστόσο η τραγική πορεία της ομάδας στο πρωτάθλημα (τερμάτισε στη 5η θέση που ήταν η χαμηλότερη στην ιστορία του συλλόγου) οδήγησε τη διοίκηση του Πειραϊκού συλλόγου σε ολική αναδόμηση του ρόστερ με τον Χιμένες να μην αποτελεί εξαίρεση και να αποτελεί παρελθόν από το σύλλογο.

Επόμενος σταθμός στην καριέρα του Χιμένες ήταν η Χάϊπο Τίρολ Ίνσμπουργκ, ομάδα της Αυστρίας, στην οποία παραμένει μέχρι σήμερα.

## Διεθνείς συμμετοχές
Ο Ρόναλντ Χιμένες είναι διεθνής με την εθνική ομάδα πετοσφαίρισης της Κολομβίας από το 2009 έχοντας πραγματοποιήσει δεκάδες συμμετοχές.

## Πηγές
* Στον Ολυμπιακό ο Χιμένεθ
* Το προφίλ του Χιμένες στην Χάϊπο Τίρολ

Κατηγορία:Πετοσφαιριστές ΟΣΦΠ
Κατηγορία:Κολομβιανοί πετοσφαιριστές
Τζέισον Γιαμπλόνσκι

Ο **Τζέισον Γιαμπλόνσκι** (, 23 Ιουλίου 1985 - ) είναι Αμερικανός πρώην διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.

## Καριέρα
Ο Τζέισον Γιαμπλόνσκι πρωτοέπαιξε βόλει με την Κολλεγιακή ομάδα του Πανεπιστημίου Ιρβάϊν της Καλιφόρνια, στο οποίο εισήχθη το 2003. Μετά την αποφοίτησή του, αποφάσισε να συνεχίσει την καριέρα του στο Πουέρτο Ρίκο και τους Πλεϊέρος Σαν Χουάν.

Το 2008 αποφάσισε να συνεχίσει την καριέρα του στην Ευρώπη και συγκεκριμένα στην Ελλάδα και την ΑΕΚ. Ωστόσο, στην ΑΕΚ δεν έκατσε παρά μόνο λίγους μήνες, ενώ στη συνέχεια μεταπήδησε στην Ιταλία για λογαριασμό της Μπολόνια.

Το 2009 επέστρεψε στο Πουέρτο Ρίκο και μετεγγράφη στους Λεόνες Ντε Πονς, ωστόσο τον Ιούνιο του 2010 επέστρεψε ξανά στην Ελλάδα, αυτήν τη φορά για λογαριασμό του Ολυμπιακού Πειραιώς. Με τον Ολυμπιακό κατέκτησε το εγχώριο νταμπλ του 2011, οπότε και έληξε το συμβόλαιό του με την πειραϊκή ομάδα.

Την περίοδο 2011-12 αγωνίστηκε στο γαλλικό πρωτάθλημα με την Τουρκουά, ενώ τον Σεπτέμβριο του 2012 μετεγγράφη στη Σλοβένικη Βόλεϊ Λουμπλιάνα. Τον Ιανουάριο του 2013 αποφάσισε να συνεχίσει την καριέρα του στη Σαουδική Αραβία και συγκεκριμένα στην Αλ Αχλί, ωστόσο πέντε μόλις μήνες μετά τη μετακίνησή του αυτή, ο Γιαμπλόνσκι επέστρεψε στη Γαλλία παίρνοντας μεταγραφή στη Τουρ.

Την περίοδο 2014-2015 αγωνίστηκε στο κινεζικό πρωτάθλημα με τη Φουτζίαν, ενώ τον Ιανουάριο μετεγγράφη στον Π.Α.Ο.Κ. με τον οποίο κατέκτησε το πρωτάθλημα του 2016. Την περίοδο 2016-17 αγωνίστηκε με τους Ίντιος ντε Μαγιαγκέζ του Πουέρτο Ρίκο, και έκλεισε την καριέρα του το 2017 στην Αλ Μουχαράκ του Μπαχρέιν.

## Διεθνείς συμμετοχές
Ένα αργυρό μετάλλιο στο πρωτάθλημα εθνών Βορείου Αμερικής το 2011 και ένα χρυσό στο Παγκόσμιο Κύπελλο Εθνών το 2015.

## Τίτλοι
* **1**  **[[Παγκόσμιο κύπελλο πετοσφαίρισης|Παγκοσμίου Κύπελλου]]**:
**2015
* **2 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]:**
**2011, 2016
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2011
* **1 Πρωτάθλημα Σλοβενίας**
**2013
* **1 Κύπελλο Σλοβενίας**
**2013
* **1 [[:en:Pro A (volleyball)|Πρωτάθλημα Γαλλίας]]:**
**2014
* **1 [[:fr:Coupe de France de volley-ball masculin|Κύπελλο Γαλλίας]]**
**2014

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Κατηγορία:Πετοσφαιριστές ΠΑΟΚ
Φελίπε Φοντέλες

Ο **Φελίπε Λουίζ Φοντέλες** (γεννημένος στις 19 Ιουνίου 1984) είναι Βραζιλιάνος διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.

## Καριέρα
Ο Φελιπε Φοντέλες υπέγραψε το πρώτο του επαγγελματικό συμβόλαιο στην Εσπόρτε Μπανέσπα, ομάδα της Βραζιλίας. Το 2003 αποφάσισε να αφήσει την πατρίδα του και να αναζητήσει τον επόμενο σταθμό της καριέρας του στην Ευρώπη.

Τελικώς, βρέθηκε στην Ιταλία και υπέγραψε συμβόλαιο με την Κερακόλ Μοντένα, στην οποία παρέμεινε για τέσσερα χρόνια. Το 2007 πήγε στην Ιαπωνία για λογαριασμό των Πανασόνικ Πάνθερς, στους οποίους παρέμεινε για περίπου δύο χρόνια.

Το 2009 επέστρεψε για ένα μικρό διάστημα στη Βραζιλία αγωνιζόμενος με τη Μίνας Τενίς, ωστόσο στη συνέχεια επέστρεψε στην Ευρώπη και συγκεκριμένα στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε μέχρι τον Φεβρουάριο του 2010.

Στη συνέχεια επέστρεψε στη Βραζιλία και αγωνίστηκε αρχικά στη Μίνας Τενίς (2010-11) για δεύτερη φορά στην καριέρα του κι έπειτα στην Ασοσιάο Ντεσπορτίβα (2011-12). Το 2012 ταξίδεψε μέχρι την Πολωνία για λογαριασμό της ΖΑΚΣΑ Κοζλέ, στην οποία παρέμεινε για ένα χρόνο.

Την περίοδο 2013-14 αγωνίστηκε με τα χρώματα της τουρκικής Φενέρμπαχτσε, ενώ από το 2014 και μέχρι σήμερα αγωνίζεται στην πατρίδα του και συγκεκριμένα στη Φούνβικ Ταουμπάτε.

## Διεθνείς συμμετοχές
Ο Φελίπε Φοντέλες είναι διεθνής με την εθνική ομάδα πετοσφαίρισης της Βραζιλίας από το 2005 έχοντας πραγματοποιήσει περισσότερες από 60 συμμετοχές. Έχει καταφέρει να κατακτήσει επίσης σε διεθνείς διοργανώσεις τέσσερα χρυσά μετάλλια, τέσσερα αργυρά και ένα χάλκινο.

## Τίτλοι
* 2 Challenge Cup: 2004, 2014
* 1 Πρωτάθλημα Ιαπωνίας: 2008
* 1 Σούπερ Καπ Πολωνίας: 2013
* 1 Κύπελλο Πολωνίας: 2013

## Παραπομπές


## Πηγές
* Το προφίλ του Φοντέλες
* Παρελθόν από τον Ολυμπιακό ο Φοντέλες

Κατηγορία:Βραζιλιάνοι πετοσφαιριστές
Κατηγορία:Βραζιλιάνοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΟΣΦΠ
Χόρχε Ελγκέτα

Ο **Χόρχε Ελγκέτα** (ισπανικά: *Jorge Elgueta*, γεννημένος στις 21 Νοεμβρίου 1969) είναι Αργεντίνος παλαίμαχος διεθνής πετοσφαιριστής. Έχει ύψος 196εκ και αγωνιζόταν στη θέση του ακραίου.

## Καριέρα
Ο Χόρχε Ελγκέτα έκανε τα πρώτα του βήματα στο χώρο της πετοσφαίρισης στις ακαδημίες της Ουνιόν Βενισάλ Τρινιδάδ, τοπική ομάδα της χώρας του, της Αργεντινής.

Κατά τη διάρκεια της καριέρας του έχει βρεθεί σε πολλές χώρες αγωνιζόμενος με αρκετές ομάδες. Συγκεκριμένα έχει αγωνιστεί στην Αργεντινή (Ουνιόν Τρινιδάδ, Τσακαρίτα Ασούλ και Ουνιόν Φορμόσα), στη Γερμανία (Τους Κρίφστελ), στη Βραζιλία (Φρανγκοσούλ), στην Ισπανία (Ουνικάχα Αλμερία και Αμάρ Πάλμα), στην Ιταλία (Ντέλα Καριφάνο), στην Ελλάδα (Ορεστιάδα, Νίκαια, EA Πατρών και Ολυμπιακό) και Πουέρτο Ρίκο (Καρολίνα Τζάϊαντς).

Μετά το τέλος της επαγγελματικής του καριέρας ως πετοσφαιριστής, ο Χόρχε Ελγκετα αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή.

## Προπονητική καριέρα
Ο Χόρχε Ελγκένα ανέλαβε προπονητής της Όμπρας Σαν Χουάν, ωστόσο το 2014 επέστρεψε στην Ελλάδα προκειμένου να αναλάβει προπονητής στην ομάδα της ΑΕΚ.

Από την ΑΕΚ αποτέλεσε παρελθόν λίγους μήνες αργότερα, λόγω των οικονομικών δυσκολιών που αντιμετώπιζε ο σύλλογος. Στις 27 Μαρτίου 2017 ανέλαβε την τεχνική ηγεσία του Π.Α.Ο.Κ. (πετοσφαίριση ανδρών).

## Διεθνείς συμμετοχές
Ο Χόρχε Ελγκέτα ήταν διεθνής με την εθνική ομάδα πετοσφαίρισης της Αργεντινής από το 1994 μέχρι το 2007 έχοντας πραγματοποιήσει δεκάδες συμμετοχές.

## Ατομικές διακρίσεις
* Πρωτάθλημα Ελλάδας 2006-07: Πολυτιμότερος Παίκτης (MVP) 2ης αγωνιστικής 

## Παραπομπές


## Πηγές
* Χόρχε Ελγκέτα: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Χόρχε Ελγκέτα: Ευρωπαϊκή παρουσία www-old.cev.eu
* Ο Χόρχε Ελγκέτα με την Εθνική Αργεντινής στην Ολυμπιάδα της Αθήνας το 2004 www.fivb.org 
*  www.sports-reference.com

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Κατηγορία:Αργεντινοί πετοσφαιριστές
Κατηγορία:Αργεντινοί προπονητές ποδοσφαίρου
Κατηγορία:Προπονητές πετοσφαίρισης ελληνικών συλλόγων
Χουάν Φιγκερόα

Ο **Χουάν Φιγκερόα** (γεννημένος στις 6 Μαρτίου 1986) είναι Πουερτορικανός εν ενεργεία διεθνής πετοσφαιριστής. Έχει ύψος 189εκ και αγωνίζεται στη θέση του ακραίου.

## Καριέρα
Ο Χουάν Φιγκερόα πρωτοέπαιξε βόλει με την ομάδα της Στρατιωτικής Ακαδημίας του Μπάγιαμον, στο Πουέρτο Ρίκο. Όταν αποφοίτησε από την ακαδημία, εισήχθη στο Πανεπιστήμιο της Καλιφόρνια, όπου με την κολλεγιακή ομάδα, τους Τρόγιανς, συμμετείχε στο κολλεγιακό πρωτάθλημα των ΗΠΑ.

Οι ατομικές του διακρίσεις τον οδήγησαν μέχρι και τη εθνική ομάδα της χώρας του σε επίπεδο ανδρών (ήταν ήδη διεθνής σε επίπεδο νέων από το 2004). Το 2008 μετεγγράφη στους Πλατανέρος, τοπική ομάδα του Πουέρτο Ρίκο, στην οποία παρέμεινε για ένα χρόνο.

Το 2009 αποφάσισε να αφήσει την πατρίδα του και να αναζητήσει τον επόμενο σταθμό της καριέρας του στην Ευρώπη. Τελικώς, κατέληξε στη Γερμανία και την BΚ Φράνκεν, με τη φανέλα της οποίας αγωνίστηκε την περίοδο 2009-10. Στη συνέχεια επέστρεψε στο Πουέρτο Ρίκο για λογαριασμό της τοπικής Κοροζάλ, ωστόσο τον Ιανουάριο του 2012 βρέθηκε και πάλι στην Ευρώπη προκειμένου να μεταγραφεί στον Ολυμπιακό Πειραιώς. Στην ομάδα του Πειραιά ωστόσο δεν έμεινε παρά μονάχα για λίγους μήνες.

Το 2012 και μετά το αποτυχημένο πέρασμά του από την Ελλάδα, ο Φιγκερόα επέστρεψε στην πατρίδα του και μετεγγράφη στην Καπιτάνες ντε Αρετσίμπο, με την οποία μάλιστα κατέκτησε το εγχώριο πρωτάθλημα του 2014.

Επόμενο σταθμό στην καριέρα του Φιγκερόα αποτέλεσε η Γκουαϊνάμπο, στην οποία παραμένει μέχρι σήμερα.

## Διεθνείς συμμετοχές
Ο Χουάν Φιγκερόα είναι διεθνής με την εθνική ομάδα πετοσφαίρισης του Πουέρτο Ρίκο από το 2004 σε επίπεδο νέων και από το 2006 σε επίπεδο ανδρών έχοντας πραγματοποιήσει δεκάδες συμμετοχές.

## Τίτλοι
* 1 Πρωτάθλημα Πουέρτο Ρίκο: 2014

## Παραπομπές


## Πηγές
* Τα στατιστικά του Φιγκερόα στους Τρόγιανς
* Στη γερμανική Φράνκεν ο Φιγκερόα
* Στον Ολυμπιακό ο Φιγκερόα
* Πρωταθλητής στο Πουέρτο Ρίκο ο Φιγκερόα
* Το προφίλ του Φιγκερόα στην Γκουαϊνάμπο

Κατηγορία:Πορτορικανοί πετοσφαιριστές
Κατηγορία:Πετοσφαιριστές ΟΣΦΠ
Χρήστος Κιόσης

Ο **Χρήστος Κιόσης** (γεννημένος στις 23 Δεκεμβρίου 1982) είναι Έλληνας επαγγελματίας πετοσφαιριστής. Έχει ύψος 196εκ και αγωνίζεται στη θέση του κεντρικού.

## Καριέρα
Ο Χρήστος Κιόσης έκανε τα πρώτα του βήματα στο χώρο της πετοσφαίρισης στις ακαδημίες του Πρωτέα Ελευθερίου-Κορδελιού, στις οποίες εισήχθη το 1995 σε ηλικία 13 ετών. Τρία χρόνια αργόετερα μεταπήδησε σε αυτές του Αίαντα Ευόσμου, ενώ το 2001 έκανε το μεγάλο βήμα στην καριέρα του και μετεγγράφη στον ΠΑΟΚ.

Το 2002 μετεγγράφη στον Πανελλήνιο, στον οποίο παρέμεινε για τέσσερα χρόνια. Το 2006 ταξίδεψε μέχρι την Πάτρα για λογαριασμό της Ε.Α. Πατρών, στην οποία παρέμεινε μέχρι το 2008.

Την αγωνιστική περίοδο 2008-09, ο Κιόσης αγωνίστηκε με την τοπική ομάδα της Λαμίας και στη συνέχεια επέστρεψε στη Θεσσαλονίκη, αυτήν τη φορά για λογαριασμό του Άρη. Στον Άρη παρέμεινε μέχρι το 2013, ενώ στη συνέχεια επέστρεψε στη Λαμία.

Τον Ιανουάριο του 2014, ο Κιόσης μετεγγράφη στον Ολυμπιακό Πειραιώς, στον οποίο παρέμεινε για έξι μήνες κατακτώντας το εγχώριο νταμπλ. Επόμενος σταθμός στην καριέρα του Κιόση ήταν ο Εθνικός Αλεξανδρούπολης, στον οποίο παραμένει μέχρι σήμερα.

## Τίτλοι
* 1 Πρωτάθλημα Ελλάδας: 2014
* 1 Κύπελλο Ελλάδας: 2014

## Πηγές
* Το προφίλ του Χρήστου Κιόση
* Στη Λαμία ο Κιόσης

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Άρη
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Εθνικού Αλεξανδρούπολης
Άντριαν Όλιβερ

Ο **Άντριαν Όλιβερ** (Μοντέστο της Καλιφόρνια, 31 Μαρτίου 1988) είναι Αμερικανός πρώην καλαθοσφαιριστής, ο οποίος αγωνιζόταν στην θέση του σούτινγκ γκαρντ.

## Σταδιοδρομία
Ο Όλιβερ αγωνίστηκε με υποτροφία στην ομάδα του κολεγίου της Ουάσινγκτον την σεζόν 2007-08, παίζοντας σε 38 αγώνες με μέσο όρο 4,7 πόντων και τον Δεκέμβριο του 2007 ανακοίνωσε ότι θα αποχωρήσει για προσωπικούς λόγους. Συνέχισε στο κολέγιο του Σαν Χοσέ, αγωνιζόμενος για πρώτη φορά στη νίκη της ομάδας του εναντίον του βόρειου Κολοράντο με 89-78 στις 20 Δεκεμβρίου 2008, όπου πέτυχε 27 πόντους.

Την σεζόν 2009-10, είχε μέσο όρο 22,5 πόντων, όντας πέμπτος σκόρερ του κολεγιακού πρωταθλήματος. Στις 24 Ιανουαρίου 2010, αναδείχθηκε καλύτερος παίκτης του πρωταθλήματος για εκείνη την εβδομάδα, κερδίζοντας το βραβείο Όσκαρ Ρόμπερτσον.

Μετά την αποφοίτηση του, υπέγραψε συμβόλαιο διετούς συνεργασίας με την ομάδα του Άρη, από τον οποίο αποχώρησε μετά από τρεις αγώνες για το πρωτάθλημα και έναν ακόμη για το κύπελλο, όπου σκόραρε 16 πόντους στην ήττα των "κίτρινων" από τον Ολυμπιακό με 59-80.

Μετά την προσπάθεια του να αγωνιστεί στο ΝΒΑ με τις ομάδες των Σακραμέντο Κινγκς και των Γκόλντεν Στέιτ Ουόριορς, υπέγραψε στην NBA D-League για τους Ρίνο Μπίγκχορνς, με τους οποίους είχε 6,6 πόντους σε πέντε αγώνες. Το Νοέμβριο του 2012, επανήλθε στους Μπίγκχορνς, όπου παρέμεινε για μόλις είκοσι ημέρες.

Τον Μάρτιο του 2014, υπέγραψε στους Ταρανάκι Μάουντενερς από τη Νέα Ζηλανδία, σημειώνοντας ρεκόρ πόντων με τους 42 που πέτυχε στη νίκη με 126-90 εναντίον των Σούπερ Σίτι Ρέιντζερς. Τον Αύγουστο του 2014, υπέγραψε στην μεξικάνικη Φουέρτζα Ρέτζια, στην οποία αγωνίστηκε μόλις σε έναν αγώνα.

## Παραπομπές


## Πηγές
* NBA D-League profile
* Adrian Oliver - GoHuskies.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ρίνο Μπιγκχορνς
Κατηγορία:Καλαθοσφαιριστές μεξικανικών συλλόγων